Den Vest-Sjællandske Avis, 1830-12-28
Man siger ogsaa at Hs. Majestæt Keiseren skal have udstædet en Circulair Note til flere Hoffer, som er forfattet i de kraftfuldeste Udtryk, og hvori han forkynder, at han aldrig vil indlade sig paa nogen Udsoning med Rebellerne. Ogsaa skal han have erklæret, at han hverken vil modtage den Polske Deputation eller give deres Propositioner Gehør. - Polakkerne maae derfor belave sig paa den blodigste Kamp, og i det mindste alle de Efterretninger vi have fra Varichnu vidne om deres sværmende Enthusiasme, hvorved de synes at have sat sig for at opoffre alt, deres hele Formue og timelige Vel for at opnaae deres Hensigter. Foruden at Fyrste Constantin Zamoizki har deponeret, 100,000 Gylden i Banken, for at oprette paa sin Bekostning et Rytterregiment, saa have Embedsmændene i det Plotsker Voievodskab, sammenskudt 40,996 Gylden, og et Selskab af Damer, som er oprettet i Pultusk, har sammenskudt 3000 Polske Gylden til Fædrenelandets Bedste. Administrationsraadet opfordrer Jndvaanerne til at oprette militaire Corps paa deres Bekostning, hvilke da skulle bære deres Stifteres Navne. Mangfoldige enkelte patriotiske Handlinger blive fortalte, og kort sagt, inden føie Tid vil næsten hele Nationen træde under Vaaben. - Der berettes, at Storfyrsten Cæsarowitsch har med sine 5 Regimenter taget Retningen imod Vlodavia i Volhynien, at Tropperne lide megen Nød og at mange af dem desertere. J Varschau ere 98 Russiske Officere og 926 Underofficere og Gemene i Fangenskab. Fangerne blive godt behandlede og faae Lov til at gaae frit omkring. - Af et Stykke, som er indrykket i den Varschauer Coureer og som er forfattet af Sekondlieutenant Peter Viotski af Militairskolen, meddeles Efterretningen om Oprindelsen til den Polske Revolution. Man erfarer deraf at allerede den 15de Decbr. 1828, var der stiftet en Conspiration at, 5. unge Lieutenanter. Denne Forening, tog bestandig til, og man gik tilværk med den største Forsigtighed. Den Polske Rigsdag forhialp de Sammensvorne til at udvide deres Forbindelser. De fornemste Personer, blandt andre den dræbte General Niemtschewirsch vare Deeltagere deri. Udbruddet af Sammenrottelsen var flere Gange besluttet; men idelig kom der Hindringer i Veien derfor, men det nærværende Udbrud var en Følge af et kort indbyrdes Overlæg, og de Sammensvornes Magt var allerede saa stor, at Conspirationen kunde vanskeligen mislykkes. De Franske Blade sige, at det som gav Anledning til Udbruddet var at Eleverne af den Polske Militairskole havde drukket ved et Gilde Skaaler for Koscinsko og andre berømte Forsvarere af Polens Frihed, at Cæsarevis som havde erfaret dette, havde befalet at der skulde anstilles strenge Undersøgelser derover. Den ned fatte Commission havde frikiendet de unge Mennesker og erklæret, at de ikke havde drukket disse Skaaler i nogen strafværdig Hensigt; men Storfyrsten havde besluttet at straffe dem paa det strengeste, som han holdt for at være skyldige, og ladet en stor Mængde af disse unge Mennesker arrestere. Forbittrelsen herover og Bestræbelsen for at befri deres Kammerater havde givet Anledning til Revolutionens Udbrud. Denne Efterretning er meget trolig og passer til de anførte Omstændigheder, ligesom det ogsaa er meget mueligt at nogle Kiøbmænd have (som der siges) faaet Knut fordi de have drevet Snighandel. Man kan begribe at det har mishaget Polakkerne meget, at deres Grændser vare spærrede formedelst Toldvæsenets Skyld af Russiske Kosakker; men derimod maae en anden Efterretning holdes for ganske utrolig, nemlig at to General-Officere, som havde gjort en Forestilling imod at forlægge de Polske Tropper, ere blevne stillede for en Krigsret og skudte; ogsaa fortælles det, at Fyrstinde Lovitz, havde havt en Ahnelse om hvilke Følger disse og andre Begivenhed er kunde frembringe, og at hun havde allerede forladt Belvedere nogle Dage førend Revolutionens Udbrud. Ligesom i Varschau, saaledes har man ogsaa paa flere Steder i Tydskland seet mærkværdige Mete ore paa Himmelen, som ville tiene til at forfærde de overtroiske Gemytter i en Tidspunkt hvori pestagtige Sygdomme grassere, hvori Lidenskabernes Jld fortærer Menneskenes Hierter, hvori Nationernes indbyrdes Had udbryder i vilde Flammer, hvori Landene ere plagede af indbyrdes Uroligheder og Ødelæggelser, hvori flere enkelte Krige staae for Døren og en almindelig Krig over hele Europa bliver vanskelig at undgaae: Om Natten til den 12te Novbr. saae man 40 Jldkugler, som udbredte en Lynstraale, i det de gik op, bevægede sig imod Sydost med en hvislende Lyd; ofte krydsede de hinanden, og naar de faldt ned gave de et Skin som en Stierne fra sig. Flere af disse Jldkugler antoge Regnbuens Farver i det de forsvandt. Den 6te og Aftenen kort før Kl. 9 saae flere Mennesker ved Minden et klart Skin, som i en Tid af 1/2 Minut udbredte et stærkt Lys over Husene og Gaderne og derpaa forsvandt, uden at man kunde udfinde Aarsagen. Paa samme Tid bleve to unge Mandfolk, som vilde gaae fra Minden til LandsbyenDützen, som ligger 1/2 Miil derfra, pludseligen omgivne af en klar Jld, som knistrede og flagrede med Straaler, hvoraf mange vare saa tykke og saa lange som en Arm; de lagde sig tæt paa deres Klæder, omgave Træerne ved Siden af dem og ragede ud over dem op i Luften. De Vandrende hørte ingen Lyd ved dette Phoenomen, og følte ingen Ubehagelighed deraf uden en Krillen i Ansigtet, og alle Haarene reiste sig paa deres Hoveder ligesom de vilde rive sig løs. De kom snart ud af Jlden, og da de vendte sig om og vilde see efter den, saa var Synet forsvundet. J Landsbyen, havde man ogsaa seet Jlden og troede at der var Jldløs i et Huus udenfor den. Hvorledes det saa ofte gaaer til med Valg til repræsentative Forfatninger, kan sees af at den berygtede Henry Hunt er bleven med en Majoritet af 114 Stemmer valgt til Parlamentslem for Staden Preston. Det er rædsomt at tænke paa, at Statens Vel og de offentlige Anliggender skulle blive betroede i saadanne Menneskers Hænder. – Jfølge Efterretninger fra London af 12te skal en Opstand af Fabrikarbeiderne i Manchester være udbrudt i Anledning af at 50 Fabrikherrer vare traadte sammen for at nedsætte deres Arbeidsfolks Løn; 20,000 Arbridsfolk indgave nu en Besværing derover; men da det ikke hialp begyndte de at tumultuere. Følgerne deraf veed man dog endnu ikke. - En Person ved Nann Sisk er bleven nylig arresteret blandt Tilhørerne i Overhuset; han skod en Pistol af paa Dagten, som vilde gribe ham, men traf ikke. Han har erklæret, at han vilde dræbe een eller anden af Englands store Mænd. Han er erklæret i være afsindig, – Regieringen i Canton Bern har sammenkaldet en overordentlig Landdag for hele Schweitz, for at regulere de indvortes Anliggender, foretage de nødvendige Forandringer med Statsforfatningen, bringe Roligheden i Forbunds Landene igien til bele, og overlægge Forholdene til de udenlandske Magter.